**GOLD FM d.o.o., Kolodvorska 29, 10410 Velika Gorica, OIB: 81362164358, objavljuje Pravila sudjelovanja u Nagradnom natječaju "Legenda dana"**

**Članak 1.**

Priređivač Nagradnog natječaja je GOLD FM d.o.o., Kolodvorska 29, Velika Gorica, OIB: 81362164358 (dalje u tekstu: Priređivač), a isti će se odvijati u programu radija GOLD FM za potrebe sponzora Select Box (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom Natječaju "Legenda dana" (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Gold FM.

**Članak 4.**

Natječaj se realizira radnim danima (od ponedjeljka do petka) od 16. prosinca 2019. godine do 20. prosinca 2019. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva GOLD FM d.o.o., radija Gold Fm i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da ekipa Gold FM-a svakog dana od 16. do 20. prosinca 2019. najavljuje pjesmu i izvođača koji je taj dan „Legenda dana“. Kad se u Eteru pojavi najavljena pjesma slušatelj koji prvi nazove besplatni telefonski broj Gold FM-a 0800 9490 osvaja nagradu. Dijelimo ukupno 5 nagrada.

Svaki slušatelj može sudjelovati samo jednom.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju finalistu.

Priređivač Natječaja će dobitnike telefonski obavijestiti o osvojenoj nagradi.

**Članak 9.**

Nagradni fond čini 4.945,00kn, a sastoji se od 5 SelectBox poklon paketa Čarobni odmor (<https://www.selectbox.hr/>) pojedinačne vrijednosti 989,00 kn.

Nagradu dobitnik podiže uz predočenje zakonski valjanog identifikacijskog dokumenta. Preuzimanje finalne nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 10.**

Svojim sudjelovanjem u nagradnom natječaju i davanjem svojih podataka putem poziva na besplatni broj Gold FM-a, Sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strane Voditelja obrade ( Gold FM d.o.o., Velika Gorica, Kolodvorska 29, 01 66 90 601 ) sukladno ovom Pravilniku i sa sljedećom svrhom:

* Identifikacija  sudionika nagradnog natječaja  pri dodjeli nagrade
* Objava i korištenje osobnih podataka sudionika/dobitnika nagradnog natječaja u programu radija Gold FM sa svrhom realizacije i  promocije nagradnog natječaja
* Objava i korištenje osobnih podataka dobitnika nagradnog natječaja na web stranici Gold Fm-a

Pravna osnova obrade je privola ispitanika, a kategorije osobnih podataka koje se prikupljaju su: identifikacijski podaci ( ime, prezime, broj mobitela).

Prikupljeni osobni podaci sudionika i dobitnika nagradnog natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja nagradnog natječaja odnosno do prestanka natječaja po bilo kojoj osnovi, kao i naknadno šest mjeseci  nakon realizacije natječaja ukoliko je tako propisano Pravilnikom o igrama i nakon toga će biti obrisani.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na <https://goldfm.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom nagradnom natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<https://goldfm.hr/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu ) putem pisanog opoziva dostavljenog na adresu voditelja obrade ili putem elektroničke pošte na :  [sluzbenik@mediatower.hr](mailto:sluzbenik@mediatower.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Velikoj Gorici.

**Članak 13.**

Ovaj Pravilnik stupa na snagu danom objave na web stranici [www.goldfm.hr](http://www.goldfm.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 09.12.2019.

GOLD FM d.o.o.

Nino Pavišić, direktor